INTUCHเริงร่ากำไรดีปี2555
ไทยคมแอดวานซ์ อินโฟร์ฯสองลูกรักผลักดันผลงานโลด
17 ส.ค. 2555

ไทยคมแอดวานซ์ อินโฟร์ฯสองลูกรักผลักดันผลงานโลด
แนวโน้ม INTUCH สดใสในปีนี้ ผลจาก ADVANC ปรับเป้ารายได้เพิ่ม ไทยคมฟื้นตัว
น.ส.ทมยันตี คงพูลศิลป์ ผู้อำนวยการสำนักนักลงทุนสัมพันธ์ บริษัท ชิน คอร์ปอเรชั่น (INTUCH) นำเสนอข้อมูลต่อนักลงทุนว่า แนวโน้มผลประกอบการครึ่งปีหลังของ INTUCH ยังมีแนวโน้มดีขึ้นต่อเนื่องตามผลประกอบการของบริษัทในเครือ โดยเฉพาะบริษัท แอดวานซ์ อินโฟร์ เซอร์วิส (ADVANC) ที่ได้ปรับเป้ารายได้ปีนี้ขึ้นเป็นคาดว่าจะเติบโต 810% จากเดิมที่คาดว่าจะเติบโตเพียง 56% 
ด้านบริษัทไทยคม (THCOM) มีผลประกอบการฟื้นตัวดีขึ้น โดยมีกำไรติดต่อกัน 4 ไตรมาสแล้ว และคาดว่าจะสามารถกลับมาจ่ายเงินปันผลได้เร็วๆ นี้
“ในช่วง 5 ปีที่ผ่านมา บริษัทจ่ายเงินปันผลจากการดำเนินงานปกติเพิ่มขึ้นต่อเนื่อง และคาดว่าในปีนี้ก็ยังมีแนวโน้มปันผลเพิ่มขึ้น เพราะบริษัทในเครือทุกแห่งมีผลการดำเนินงานเติบโตขึ้น” 
ทั้งนี้ บริษัทให้ความสนใจและอยู่ระหว่างศึกษาความเป็นไปได้ในการเข้าประมูลธุรกิจดิจิตอลทีวี ซึ่งคาดว่าทางคณะกรรมการกำกับกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) จะเปิดประมูลปีหน้า โดยเบื้องต้นบริษัทอยากเป็นผู้บริหารดิจิตอลทีวี 23 ช่อง และอยู่ระหว่างการทำวิจัยเนื้อหาของทีวีดังกล่าว รวมถึงศักยภาพในการหารายได้จากโฆษณา
น.ส.นัฐยา พัวพงศกร ผู้จัดการฝ่ายนักลงทุนสัมพันธ์ ADVANCกล่าวว่า บริษัทได้ปรับประมาณการรายได้ขึ้น เนื่องจากในรอบ 6 เดือนแรกของปีนี้ รายได้เติบโตไปแล้วถึง 12% เมื่อเทียบกับปีที่แล้ว เป็นผลจากรายได้จากการให้บริการเสียงเติบโต 7% และรายได้จากการให้บริการด้านข้อมูลเติบโต 34% แต่ยังคงคาดการณ์อัตรากำไรไว้ที่ 44% ซึ่งลดลงจาก 44.8% ในปีที่แล้ว
“ในครึ่งหลังของปีนี้แนวโน้มการเติบโตยังมีอยู่อย่างต่อเนื่องจากในครึ่งปีแรก โดยปัจจัยหลักยังคงมากจากการเติบโตของรายได้จากการให้บริการด้านข้อมูล ซึ่งสอดคล้องกับกระแสความนิยม 3จี รวมทั้งเกิดจากจำนวนผู้ใช้อุปกรณ์สมาร์ตดีไวซ์ที่เพิ่มขึ้นด้วย ส่วนรายได้จากการให้บริการเสียงมีแนวโน้มชะลอตัวลงจากครึ่งปีแรก เช่นเดียวกับรายได้จากการขายอุปกรณ์โทรศัพท์เคลื่อนที่ซึ่งเติบโต 23% ในช่วงครึ่งปีแรก” น.ส.นัฐยา กล่าว
บริษัทยังคงวงเงินลงทุนที่ระดับ 8,000 ล้านบาท สำหรับทั้งปี 2555 ซึ่งส่วนใหญ่จะนำไปใช้ในการขยายโครงข่ายโทร.มือถือระบบ 3จี บนคลื่น ความถี่ 900 เมกะเฮิรตซ์ และเพิ่มความจุโครงข่ายในการให้บริการด้านข้อมูล 
นายเคน สตรุทเกอร์ ผู้ช่วยผู้อำนวยการฝ่ายนักลงทุนสัมพันธ์ บริษัท ไทยคม กล่าวว่า ในปีนี้บริษัทยังคงเป้ารายได้รวมเติบโต 8-9% จากปีก่อนที่มีรายได้ 7,000 ล้านบาท โดยในช่วงครึ่งปีแรก มีรายได้แล้ว 3,800 ล้านบาท เป็นการเติบโตตามธุรกิจทีวีดาวเทียมที่กำลังได้รับความสนใจเป็นอย่างมาก ส่วนแนวโน้มผลประกอบการครึ่งปีหลังคาดว่าดีต่อเนื่อง ทั้งรายได้และกำไร 
ปีนี้บริษัทตั้งเป้าหมายจะขายกิจการโทรศัพท์ที่กัมพูชาที่เป็นภาระขาดทุนให้บริษัท